Militarii indieni şi chinezi s-au bătut cu…pietre. 20 de soldați indieni au murit/China nu recunoaște că are victime.
20 de soldați indieni au murit în urma confruntărilor cu forțele chineze, în Ladakh, regiunea Kashmir. Incidentul vine pe fondul unor tensiuni noi între cele două puteri, scrie BBC. India și China se acuză reciproc de încălcarea liniei de control care actual separă ambele părți din Valea Galwan.
Militarii indieni și chinezi s-ar fi luptat cu…pietre în Ladakh, regiunea Kashmir, zona în jurul căreia există o veche dispută între cele două țări, scrie BBC. În urma confruntărilor cel puțin 20 de soldați indieni au murit. Inițial armata indiană a anunțat 3 morți.India susține că au fost victime din ambele părți, însă Beijingul nu confirmă acest lucru."Odată ce decesele sunt confirmate, păstrarea liniștii devine tot mai grea pentru ambele părți. Acum presiunea publică devine o variabilă", spune dr. Narang, profesor în studii de securitate la Massachusetts. India acuză China că ocupă o zonă de 38.000 de kilometri pătrați din teritoriul său, iar mai multe discuții de pace au eșuat în ultimii 30 de ani. Un conflict a existat și în 2017, atunci când chinezii au încercat să extindă un drum din această regiune sensibilă.